**Ստեֆան Ջեյմս** (անգլ.՝ Stephan James, դեկտեմբերի 16, 1993(1993-12-16), Տորոնտո, Կանադա), կանադացի հայտնի դերասան, հաղթել է «Canadian Screen Awards» մրցանակաբաշխությունում՝ «Մրցավազք» ֆիլմում լավագույն դերի համար։ Ֆիլմում նա մարմնավորել է ամերիկացի վազորդ Ջեսսի Օուենսին։

Կենսագրություն
--------------

Ստեֆանը ծնվել է 1993 թվականի դեկտեմբերի 16-ին՝ Օնտարիո նահանգի Տորոնտո քաղաքում (Կանադա)։ Սովորել է «Ջարվիս» քոլեջում «Jarvis Collegiate Institute», որն ավարտել է 2011 թվականին։ Նա Շամյեր Անդերսոնի կրտսեր եղբայրն է։ Նրանց ընտանիքը Ճամայկայից է։

Ջեյմսն իր կարիերան սկսել է՝ նկարահանվելով կանադական «Degrassi. հաջորդ սերունդը» երիտասարդական հեռուստասերիալում։ «Degrassi» հեռուստասերիալի ավարտից հետո Ջեյմսը նկարահանվել է մի քանի հեռուստասերիալներում։ 2011 թվականին «Ինչպես լինել հնդկացի», «Իմ դայակը վամպիր է», 2012 թվականին՝ «Լսողը» հեռուստասերիալներում։ 2011-ին նկարահանվեց «Սուրբ Ծննդյան 12 ամսաթվերը» ֆիլմում։ Առաջին գեղարվեստական ֆիլմը, որտեղ նկարահանվել է Ջեյմսը, «Կրկին տուն» ֆիլմն էր, 2012 թվականին։ Նա մարմնավորել է ճամայկացի աքսորյալ Էվերթոն Քլերին։ Ֆիլմում նրա խաղընկերներն էին Տատյանա Ալին և Ֆեդե Դոբսոնը։ Ֆիլմն արժանացել է բազում քննադատությունների։ «The Globe and Mail» կանադական շաբաթաթերթը Ջեյմսին դրական գնահատական է տվել, նրա դերը անվանելով «հուզիչ»։ Ջեյմսը նոմինացվել է «Canadian Screen Award» մրցանակաբաշխությանը՝ լավագույն դերասան անվանակարգում։ Սակայն մրցանակին արժանացել է կոնգոցի դերասան Սերժ Քանինդան։

2013 թվականին Ջոյմսը նկարահանվել է «Սելմա» ֆիլմում՝ ակտիվիստ Ջոն Լևիսի դերում։ Ֆիլմը նոմինացվել է «Օսկար» մրցանակաբաշխությանը՝ լավագույն ֆիլմ անվանակարգում։ 2015 թվականին Ջեյմսը նկարահանվել է «Սևամորթների գիրքը» հեռուստասերիալում։ Ֆիլմն էկրանավորվել է կանադացի հեղինակ Լոուրենս Հիլլի համանուն վեպի հիման վրա։ «Սևամորթների պատմության ամիս» տոնակատարության ժամանակ «CBC» Ջեյմսը ճանաչվել է կանադական վեց սևամորթ մարդկանցից մեկը, որոնք ազդել են կանադական մշակույթի վրա։ Ջեյմսը Օփրա Ուինֆրիի անվանակոչեց իր վրա ամենամեծ ազդեցություն թողած մարդը։

2016 թվականին Ջեյմսը հաղթել է «Canadian Screen Award» մրցանակաբաշխությունում՝ «Մրցավազք» ֆիլմում իր կատարած դերի համար։ 2017 թվականին հաղթել է «Ոսկե գլոբուս» մրցանակաբաշխությունում։

Ծանոթագրություններ
------------------

1. 1 2  filmportal.de — 2005.
2. ↑  «Race actor Stephan James on the fast track to fame». *The Toronto Star*. Վերցված է 2018 թ․ ապրիլի 8-ին.
3. ↑  «Q&A with 'Race' Star Stephan James - Essence». Վերցված է 2018 թ․ նոյեմբերի 10-ին.
4. ↑  «Stephan James». *IMDb*. Վերցված է 2015 թ․ դեկտեմբերի 31-ին.
5. ↑  DeMara, Bruce (2013 թ․ մարտի 22). «Home Again, by writer/director Sudz Sutherland, portrays the lives of three deportees to Jamaica, a place they haven't seen since childhood». *The Toronto Star*. ISSN 0319-0781. Վերցված է 2015 թ․ դեկտեմբերի 31-ին.
6. ↑  Child, Ben. «David Oyelowo: Selma's Oscars snub 'bothers me'». *the Guardian*. Վերցված է 2015 թ․ դեկտեմբերի 31-ին.
7. ↑  «5 Questions with Stephan James of Selma». *Scene Creek*. Վերցված է 2015 թ․ դեկտեմբերի 31-ին.

Արտաքին հղումներ
----------------

* Ստեֆան Ջեյմս Internet Movie Database կայքում
* Сила воли

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ · ԿինոՊոիսկ |
|  |
| 

|  Չափորոշչային վերահսկողություն |
| --- |
|  |
| BNE: XX5656772 · BNF: 17846592n · CONOR: 269472099 · GND: 1084650428 · ISNI: 0000000450024879 · LCCN: no2015067317 · NKC: xx0210790 · NTA: 407357238 · SUDOC: 198700482 · VIAF: 316390937 · WorldCat VIAF: 316390937 |

 |

 |